Tessuzzurem taḍṣa s imeṭṭawen
Iḍelli neqqen fell-as abliwen
Ma d tiddeṛɣelt a yissen
Bravo! Ula d ulawen nedlen
Ttun tizzuzut, ttun ajenna
Wa ay yirezzun yifi-hen
Bravo! Ula d netta yettu-hen
Tessuzzurem talwit s idammen
Uzzlen, urden tireqcin s yegmiren
Ma d fus yetcat, allen d ilmawen
Ḥlil, ḥlil, matta sɛeddan yergazen
Asegru n wefṣil yebḍa d iḥricen
Ḥlil, ḥlil ɣef tumla n yexxamen
Tameṭṭut d aqendaṣ, ṛẓin-as ifeǧǧajen
Tessuzzurem tidet s iserkisen
Ussan twareqmen s tebrek d isekkilen
Mlalen-d di zmamat d iḍriṣen
Yersa uɣebbaṛ n umezruy d iqenṭaṛen
Ma yetwaṣfeḍ, ulac wa ad t-ifehmen
Ma yetwafhem, ulac wa ad t-iɛeqlen
Buh! Fell-am a tilelli n iṣurdiyyen
Tessuzzurem wa yeḥlan s wa ifuḥen
Nessur-ihen, ma d aman neswi-hen
S terẓeg, s leɛweṣ n tudert nessebleɛ-ihen
Wa ay yennan awal, iwellem s uberkan
S temlel fell-as nzeɣret u nessuref-ihen
Ma d nečni a netraja, nesseɛreq ibriden
Abrid ɣer tfukt yesderɣel ayet bab ibeckiḍen
Netedder, netmetta … d nečni
Tamettant ma teṛẓem tmasext … I nečni
Ɣer-s neggur, nḥebbu … d nečni
Nif taṛeẓẓit, ur nkennu, mayna I kenwi.
yunes Aɣuggali
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn